
R E F E R A T
privind aprobarea contractului de asociere dintre Municipiul Timişoara şi Liceul cu Program Sportiv’’Banatul’’Timisoara în vederea participării la Turneul internaţional de fotbal organizat de Primăria oraşului Karlsruhe , în perioada  6- 8 august 2010
Prin adresa nr. CDD 2010-000130/ 17.06.2010 Primăria Karlsruhe a adresat invitaţia de participare către Primăria Timişoara, în cadrul aniversării a 100 de ani de existenţa a clubului sportiv de tradiţie Durlach Aue /Karlsruhe.
Primăria Karlsruhe solicită reprezentarea oraşului înfrăţit Timişoara, printr-o echipă de fotbal under 19 ani , în cadrul Turneului internaţional SEPP BLEIMAIER CUP, în perioada 6-8 august 2010.

Gazdele asigură invitaţilor în regim de gratuitate masa şi cazarea pe durata şederii, delegaţia română urmând să suporte cheltuielile de transport.

Partea germană a subliniat faptul că la Cupa Timişoara 2009 organizată cu prilejul Zilei Timişoarei în perioada 1-3 august, clubul Durlac Aue a fost reprezentat de o echipă de fotbal, mulţumind pentru modul de organizare a turneului din Timişoara şi exprimând aşteptarea ca şi Timişoara să trimită prin reciprocitate o echipă de fotbal la turneul din Germania.

In urma analizei invitaţiei, Liceul cu Program Sportiv Banatul şi-a manifestat disponibilitatea de a participa cu echipa de fotbal juniori-grupa 1994, ca reprezentantă a oraşului Timişoara în cadrul Turneului internaţional  SEPP BLEIMAIER CUP, în perioada 6-8 august 2010.
Prin Adresa înregistrată cu nr. DP 6482/20.07.2010 LPS Banatul solicită sprijin de la Municipiul Timişoara, prin finanţarea cheltuielilor necesare pentru transportul delegaţiei sportive pe ruta Timişoara- Karlsruhe/Durlach şi retur. Valoarea estimată necesară este de 2340 Euro, reprezentând 10.000 lei.
           Având în vedere cele prezentate propunem aprobarea asocierii între Municipiul Timişoara şi Liceul cu Program Sportiv’’Banatul’’Timisoara, pentru participarea cu echipa de fotbal juniori-grupa 1994, la Turneul internaţional  SEPP BLEIMAIER CUP, în perioada 6-8 august 2010.
Alăturat anexăm toate documentele depuse pentru susţinerea proiectului de hotărâre de consiliu. 

